open-index/open-wikipedia-markdown huggingface dataset:
Luettelo Helsingin muraaleista

**Luettelo Helsingin muuraaleista** sisältää Helsingin rakennusten ja rakenteiden pinnoilla olevat seinämaalaukset, muraalit. Ne saattavat kuulua jonkin julkisen organisaation omistukseen tai ovat julkisille paikoille näkyviä liikelaitosten, yritysten, valtion ja yksityisten tonteilla sijaitsevia ja näiden omistamia teoksia. Rakennusten sisällä olevia muraaleja ei mainita.
__TOC__
## Helsingin muraalit

Tämä luettelo on osa valtakunnallista Suomen julkisten taideteosten ja muistomerkkien luettelointia. Luettelossa julkisilla paikoilla olevia tai niille näkyviä seinämaalauksia, muraaleja. Luettelossa ei mainita rakennusten sisällä ja suljetuilla sisäpihoilla olevia teoksia. Teokset ovat luettelossa nimensä mukaisessa aakkosjärjestyksessä. Sijaintipaikka on rakennuksen  tai muun rakenteen nimi ja/tai katuosoite. Alue tarkoittaa kaupunginosaa. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen tekovuosi. Luettelossa on 25 muraalia.

## Huomautuksia

## Julkiset taideteokset, muistomerkit, muistolaatat ja julkisilta paikoilta poistetut ja tuhoutuneet teokset

## Lähteet
* Helsingin kaupunginosat

### Viitteet
Yes California

**Yes California** on yhdysvaltalainen poliittinen liike, joka on ajanut Kalifornian irtautumista liittovaltiosta.

Yes Californian perusti oikeistolainen kansalaisvaikuttaja Louis J. Marinelli, joka oli asunut Jekaterinburgissa Venäjällä. Liike nousi julkisuuteen Donald Trumpin voittamien vuoden 2016 presidentinvaalien jälkeen. Yes California ajoi kansanäänestystä Kalifornian itsenäisyydestä vuodelle 2019. Liikkeen toiminta hiipui kiistojen, kuten mahdollisten Venäjä-kytkösten seurauksena. Vuoden 2022 syytekirjelmän mukaan Venäjän globalisaation vastaisen liikkeen johtaja, moskovalainen Aleksandr Ionov oli vaatinut venäjäksi lähetetyssä sähköpostiviestissä kuvernöörin toimistoon tunkeutumista osana Yes California -ryhmän toimintaa vuonna 2018. Syyttäjät katsoivat taustalla olleen Venäjän tiedusteluviranomaisten pyrkimyksen Yhdysvaltain horjuttamiseksi poliittisten liikkeiden muuttamisella Venäjän hallinnon työkaluiksi.

Yes California on jatkanut toimintaansa 2020-luvulla ja muun muassa pyrkinyt hankkimaan tukea Iranista. Kalifornian irtautumishankkeesta on käytetty nimeä “Calexit”.

## Lähteet
Elsie Johansson

**Elsie Johansson** (o.s. **Eriksson**; 1. toukokuuta 1931 Vendel – 15. helmikuuta 2025) oli ruotsalainen kirjailija. Hänen esikoisteoksensa, runokokoelma *Brorsan hade en vevgrammofon* ilmestyi vuonna 1979. Johansson tunnetaan erityisesti romaanitrilogiasta *Glasfåglarna* (1996), *Mosippan* (1998) ja *Nancy* (2001), joka kertoo työläistytön varttumisesta 1930- ja 1940-luvuilla. Ne julkaistiin vuonna 2003 yksissä kansissa nimellä *Berättelsen om Nancy*.

Johansson oli kotoisin Uppsalasta. Hän sai uransa aikana useita palkintoja, muun muassa Sveriges Radion romaanipalkinnon, Stig Dagerman -palkinnon ja Arbetarnas bildningsförbundin kirjallisuuspalkinnon. Vuonna 2022 perustettiin Elsie-palkinto, joka myönnetään vuosittain jollekin Uppsalan läänissä asuvalle kirjailijalle, joka kirjoittaa Elsie Johanssonin hengessä.

## Yksityiselämä
Elsie Johansson meni naimisiin 18-vuotiaana ja sai ainoan lapsensa 19-vuotiaana. Avioliitto päättyi eroon 55 vuoden jälkeen. Myöhemmin hän rakastui lapsuudenystävänsä leskeen.

## Teoksia
* *Brorsan hade en vevgrammofon* (1979)
* *Kvinna som mötte en hund* (1984)
* *Mormorsmysteriet* (1987)
* *Glasfåglarna* (1996)
* *Mosippan* (1998)
* *Nancy* (2001)
* *Näckrosträdet* (2004)
* *Sin ensamma kropp* (2008)
* *Sagas bok* (2014)
* *Riktiga Elsie* (omaelämäkerta, 2017)
* *Bladet från munnen* (2021)
## Lähteet

## Aiheesta muualla
Hannu Väisänen

**Hannu Väisänen** -nimisiä henkilöitä ovat:

* Hannu Väisänen (1950–2000), suomalainen ulkomaantoimittaja ja kirjeenvaihtaja
* Hannu Väisänen (s. 1951), suomalainen kuvataiteilija ja kirjailija
* Hannu Väisänen (s. 1978), suomalainen jääkiekkoilija.
Elsie

**Elsie** on pääasiassa englannin- ja ruotsinkielisissä maissa esiintyvä naisen etunimi, Elisabet-nimen lyhentynyt muoto.

Suomessa nimi Elsie on helmikuuhun 2025 mennessä annettu 430 henkilölle.

## Tunnettuja Elsie-nimisiä

* Elsie Alison, oik. *Elsie Sohlberg* (1892–1952), suomalainen kirjailija
* Elsie Fisher (s. 2003), yhdysvaltalainen näyttelijä
* Elsie Johansson (1931–2025), ruotsalainen kirjailija
* Elsie Naumburg (1880–1953), yhdysvaltalainen lintutieteilijä
* Elsie Suddaby (1893–1890), brittiläinen sopraano
* Elsie Uwamahoro (s. 1988), burundilainen uimari
* Elsie Maud Wakefield (1886–1972), brittiläinen sienitieteilijä

## Lähteet
Jalen Carter

**Jalen Da'Quan Carter** (s. 4. huhtikuuta 2001 Apoka, Florida, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi puolustuksen linjamies Carter edustaa NFL-joukkue Philadelphia Eaglesia. Ennen NFL-uraansa hän pelasi Georgian yliopiston joukkueessa. Eagles varasi hänet ensimmäisellä kierroksella yhdeksännellä varausvuorolla . Toukokuussa 2023 Carter teki Eaglesin kanssa nelivuotisen ja yhteensä 21,8 miljoonan dollarin arvoisen tulokassopimuksen. Kaudella 2024 Carter kuului Eaglesin joukkueeseen, kun Eagles voitti Super Bowl LIX:n. Hänet valittiin samalla kaudella myös Pro Bowl-tähdistöotteluun. Carter on pelanut 32 NFL:n runkosarjan ottelua. Näissä otteluissa hänellä on yhteensä 75 taklausta, 25 iskua pelinrakentajaan, 10,5 pelinrakentajan säkitystä, kuusi puolustettua heittoa, neljä aiheutettua rähmäystä, yksi rähmäyksen palautus, 42 rähmäyksen palautuksella edettyä jaardia ja yksi rähmäyksen palautuksella tehty touchdownia. Carter on pelannut viisi NFL:n pudotuspelien ottelua. Näissä otteluissa hänellä on yhteensä 11 taklausta, seitsemän iskua pelinrakentajaan, kaksi pelinrakentajan säkitystä, kolme puolustettua heittoa ja yksi aiheutettu rähmäys. Tilastot päivitetty kauden 2024 jälkeen.

## Lähteet
Bugeseran kansainvälinen lentoasema

**Bugeseran kansainvälinen lentoasema**  on rakenteilla oleva kansainvälinen lentoasema Bugeseran alueella Ruandassa. Lentoasema on ollut rakenteilla vuodesta 2017, ja sen on määrä valmistua 2027.

Uusi lentoasema sijaitsee linnuntietä noin 25 kilometriä ja tietä pitkin noin 40 km Ruandan pääkaupungista Kigalista kaakkoon. Kaupunkia palvelee nykyisin Kigalin kansainvälinen lentoasema. Uutta lentoasemaa on kutsuttu Ruandan suurimmaksi infrastruktuurihankkeeksi, ja jotkut ruandalaiset tahot ovat ilmoittaneet, että siitä tulee Afrikan ympäristöystävällisin lentoasema. Projekti on viivästynyt useita kertoja.

## Historia
Kigalin vanha lentoasema sijaitsee lähempänä keskustaa, mutta paikassa, jossa sitä olisi hyvin vaikea laajentaa. Sen takia Ruandan valtio on halunnut rakentaa kauemmas kokonaan uuden suuren kansainvälisen lentoaseman, jonka kautta kulkisi miljoonia matkustajia vuosittain.

Huhtikuussa 2013 Ruandan hallitus suunnitteli antavansa projektin pääkaupungin uuden lentoaseman rakentamisen kiinalaiselle China State Construction Engineering Corporationille. Kiinalaisyhtiö kuitenkin vetäytyi projektista myöhemmin. Uuden lentoaseman ensimmäisen vaiheen rakennustöiden oli tarkoitus alkaa samana vuonna ja valmistua 2017. Valtio hankki maat lentoasemaa varten noin 2&nbsp;000 maanomistajalta. Lentoaseman oli alussa tarkoitus maksaa 650 miljoonaa Yhdysvaltain dollaria, mutta hinta on sittemmin kasvanut merkittävästi. Ruandan valtion oli tarkoitus rahoittaa se kokonaan.

Rakennustöiden aloittaminen kuitenkin viivästyi muun muassa siksi, että alueella asui vielä parituhatta kotitaloutta, joista osa oli riitauttanut poismuutosta saamaansa korvauksen. Elokuussa 2016 Ruanda solmi portugalilaisen Mota Engil Engenharia e Construcao African kanssa sopimuksen lentoaseman rakentamisesta, rahoittamisesta ja ylläpitämisestä 25 vuodeksi. Lentoasemaa varten perustettiin Bugesera Airport Company (BAC) -yhteisyritys, josta 75% omistaa Mota Engil ja 25% ruandalainen Aviation Travel and Logistics Holding Limited. Rahoitus jakautui osuuksien mukaan. Rakennustyöt alkoivat viimein elokuussa 2017. Valmistumisaikataulu on viivästynyt toistuvasti.

Rakennustyöt keskeytettiin osittain keväällä 2019, koska lentoaseman tiloja haluttiin suunnitella uudelleen. Muun muassa lentoaseman aiottua kapasiteettia kasvatettiin. Joulukuussa 2019 Qatar Airways teki Ruandan kanssa sopimuksen, jossa se osti 60% lentoasemasta. Rakennustyöt jatkuivat hitaammin Koronaviruspandemian takia vuonna 2020.

Rakennustöiden on tarkoitus valmistua vuonna 2027 ja toiminnan alkaa vuoteen 2028 mennessä.

## Tilat
Lentoasemalle tulee yksi 4&nbsp;200 metriä pitkä päällystetty kiitotie. Lentoaseman terminaali tulee olemaan lattiapinta-alaltaan 130&nbsp;000 neliömetriä. Sen kautta voi kulkea kahdeksan miljoonaa matkustajaa vuodessa, ja tulevaisuudessa määrä voidaan kasvattaa 14 miljoonaan. Lentoasemalle tulee myös rahtiterminaali, jonka kautta voi kulkea 150&nbsp;000 tonnia rahtia vuodessa.

## Lähteet

## Aiheesta muualla
Parentifikaatio

**Parentifikaatio** tarkoittaa perheen sisällä tapahtuvaa lapsen ja vanhemman roolien vääristymistä, jossa lapsi omaksuu vanhemman rooleja tai vastuita. Parentifikaatiosta on kyse esimerkiksi silloin, kun lapsi joutuu hoitaa perheen raha-asiat tai on vastuussa perheenjäsenten terveydestä.

Parentifikaatiosta käytetään myös nimitystä "*Eldest Daughter Syndrome"*, joka viittaa siihen, että usein perheen vanhin tytär joutuu kantaa vastuuta perheenjäsenten hyvinvoinnista.

## Yleisyys
Vuonna 2006 arvioitiin, että Yhdysvalloissa on 1,3–1,4 miljoonaa parentifikaatiosta kärsivää 8–18 -vuotiasta lasta (2,9 % Yhdysvaltojen väestöstä). Korkean elintason maissa 2–8 % alle 18-vuotiaista kärsii parentifikaatiosta. Koronaviruspandemian aikana puolalaisnuorista 30 % kärsi parentifikaatiosta.

## Vaikutukset
Parentifikaatio on lapsen kehitykselle haitallista. Parentifikaatio voi aiheuttaa mielenterveyteen, tunne-elämään ja sosiaalisiin suhteisiin liittyviä ongelmia. Parentifikaatio myös lisää työttömyyden riskiä. Parentifikaation uhriksi joutuneet lapset voivat kokea aikuisena, että heillä ei ollut kunnollista lapsuutta.

Parentifikaatio on merkittävä ennustaja masokistisen ja narsistisen persoonallisuuden kehittymiselle. Liian varhaisen vastuunoton seurauksena voi syntyä lunastajaidentiteetti itsensä uhraamalla ja armottomuus heikkoutta kohtaan.

## Viitteet
Häkinvaara

**Häkinvaara ** on Hirvaalla, Rovaniemellä sijaitseva vaara ja asuinalue, noin kymmenen kilometriä Rovaniemen keskustasta lounaaseen päin. Vaaran korkein kohta on noin 125 metriä merenpinnasta, ja sen päältä avautuu näkymä Alakemijoen jokilaaksoon. Häkinvaaraan on valmistumassa hirsirakenteinen päiväkoti. Häkinvaaran alueen halki kulkee vielä toistaiseksi Valtatie 4 sekä Häkinvaarassa on myös risteysalue Valtatie 4 ja Seututie 933 kanssa. 

Alueelle on kaavoitettu yli 100 omakotitonttia ja Valtatie 4 on tulevaisuudessa siirtymässä Häkinvaaran kohdalta sen pohjoispuolelle muutaman kilometrin päähän Kalliovaaran ja rautatien väliin kulkevaksi.

## Lähteet
Hopea-airokala

**Hopea-airokala** (*Agrostichthys parkeri*) on airokaloihin kuuluva kalalaji. Lajia tavataan syvistä vesistä eteläisen pallonpuoliskon lämpimistä ja lauhkeista valtameristä. 

## Koko ja ulkonäkö
Hopea-airokala voi suurimmillaan kasvaa noin 300 cm pitkäksi. Laji on ruumiinrakenteeltaan hyvin pitkä ja nauhamainen. Selkäevä on pitkä ja muutamat sen ensimmäisistä ruodoista ovat pidentyneet. Kalan rintaevät ovat pienet ja pyrstöevä muodostuu kahdesta ruodosta. Hopea-airokalan silmät ovat suuret ja suu pienehkö. Lajilla on mahdollisesti heikko sähköelin ja se voi kyetä irrottamaan pyrstönsä eli kyetä autotomiaan. Kalan ruumis on hopeanharmaa ja selkäevä on punertava.

## Levinneisyys ja elintavat
Hopea-airokalan tarkka levinneisyysalue ei ole tiedossa, koska siitä tunnetaan vain seitsemän havaintoa. Lajia on tavattu erityisesti Uuden-Seelannin ja Australian ympärillä, mutta myös Etelä-Afrikan, Argentiinan ja Chilen lähistöltä. Laji on avomeren kala, joka liikkuu useimmiten 500–1&nbsp;000 metrin syvyydessä.

## Lähteet
Jouko Gripin patsas

**Jouko Gripin patsas** on Anitta Toivion vuonna 2004 tekemä pienoispatsas Pälkäneellä Jouko Gripin kunniaksi. Patsas oli ensin urheilukentän vieressä mutta se siirrettiin Kostia-areenan eteen. Teos on osa teossarjaa *Liikkeellä*. Grip on vuonna 1949 syntynyt pälkäneläinen etenkin hiihtolajeissa menestynyt vammaisurheilija, joka valittiin kansainvälisen paralympiakomitean *Paralympic Hall of Fameen* Torinossa 2006.

## Lähteet
DeVonta Smith

**DeVonta Smith** (s. 14. marraskuuta 1998 Amite City, Louisiana, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Smith edustaa NFL-joukkue Philadelphia Eaglesia. Ennen NFL-uraansa hän pelasi Alabaman yliopiston joukkueessa. Eagles varasi hänet ensimmäisellä kierroksella kymmenennellä varausvuorolla . Kesäkuussa 2021 Smith teki Eaglesin kanssa nelivuotisen ja yhteensä 20,1 miljoonan dollarin arvoisen tulokassopimuksen. Huhtikuussa 2024 Smith teki Eaglesin kanssa kolmivuotisen ja yhteensä 75 miljoonan dollarin arvoisen jatkosopimuksen. Kaudella 2024 Smith kuului Eaglesin joukkueeseen, kun Eagles voitti Super Bowl LIX:n. Smith on pelannut 63 NFL:n runkosarjan ottelua. Näissä otteluissa hänellä on 308 kiinniottoa, 4 011 kiinniottojaardia ja 27 kiinniotolla tehtyä touchdownia. Hän on edennyt juoksemalla yhden jaardin ja rähmännyt pallon kolme kertaa. Smith on pelannut yhdeksän  ottelua. Näissä otteluissa hänellä on 43 kiinniottoa, 595 kiinniottojaardia ja kaksi kiinniotolla tehtyä touchdownia. Uran tilastot päivitetty kauden 2024 jälkeen.

## Lähteet
Chabelleyn lentokenttä

**Chabelleyn lentokenttä**  on sotilaslentokenttä Chabelleyssä Djiboutissa. Se toimii Yhdysvaltojen sotilastukikohtana.

Yhdysvalloille on Djiboutissa myös suuri Camp Lemonnierin tukikohta, joka toimii Amboulin kansainvälisen lentoaseman yhteydessä.

## Lentokenttä ja tukikohta
Chabelleyn lentokenttä on pieni lentokenttä, joka sijaitsee aavikolla noin 12 kilometriä Djiboutin kaupungin keskustasta lounaaseen. Kentällä on yksi noin 2,5 km pitkä asfaltioitu kiitotie ja Yhdysvaltojen rakentamia hangaareita, henkilöstötiloja sekä muita tiloja. Alue on hyvin suojattu aidalla, ympärystiellä ja turvajärjestelmillä, jotka amerikkalaiset rakensivat.

## Historia
Chabelleyn lentokenttä oli pitkään Ranskan ja sen Muukalaislegioonan palveluksessa. Kenttä oli vaatimaton, lähinnä kiitotie ja pieni asemataso.

Yhdysvaltalaisjoukot käytti Chabelleyn lentokenttää harjoituksiin ainakin vuonna 2008, ja vuonna 2011 kentän lentokäyttöä alettiin suunnitella. Yhdysvallat siirsi miehittämättömät ilma-aluksensa Camp Lemonnierista Chabelleyhin vuonna 2013. Djiboutin viranomiset pyysivät siirtoa, koska olivat huolissaan droonien turvallisuudesta ruuhkaisessa ilmatilassa useiden onnettomuuksien jälkeen, ja halusivat siirtää droonitoiminnan syrjäisemmälle lentokentälle.

Helmikuussa 2013 Pentagon pyysi Yhdysvaltain kongressilta rahoitusta ”minimaalisille tiloille, jotka ovat tarpeellisia väliaikaisiin operaatioihin” Chabelleyssä. Vuoden 2013 aikana Yhdysvallat laajensi Chabelleyn pientä lentopaikkaa soveltumaan drooneille, jotka siirrettiin sinne syksyllä 2013. Toukokuussa 2014 Yhdysvallat sopi Djiboutin kanssa tukikohdan pidempiaikaisesta käytöstä. Tukikohtaa on laajennettu myöhemminkin.

Chambelleyn on sanottu olevan Yhdysvaltojen niin kutsutun droonisodan tärkeä tukikohta. Tukikohdasta on kerrottu julkisuuteen vähän tietoa, ja sen toimintaa on salattu. Lentotoiminta Chabelleystä on syrjäisyytensä ansiosta huomattavasti salaisempaa kuin toiminta kansainväliseltä lentoasemalta. Sinne on ollut sijoitettuna todennäköisesti MQ-1 Predator- ja MQ-9 Reaper -drooneja. Toiminta on sisältänyt ilmeisesti Yhdysvaltojen Joint Special Forces Command -erikoisjoukkojohtoportaan ja keskustiedustelupalvelu CIA:n johtamia salaisia operaatioita. Drooneja on käytetty tiedusteluun, valvontaan ja ”terrorisminvastaisiin” ilmaiskuihin ainakin Somaliassa ja Jemenissä.

## Lähteet
Ussurinluumu

**Ussurinluumu** (*Prunus ussuriensis*) on luontaisesti Kaukoidässä kasvava kausivihanta tuomien sukuun kuuluva lehtipuu. Se on vuosisatojen ajan viljelty luumulaji, jonka tarkasta alkuperästä ei kuitenkaan ole varmuutta. Laji muistuttaa ulkonäöltään japaninluumua (*Prunus salicina*) ja voi olla sen alalaji tai muunnos..

## Kuvaus
Ussurinluumu on pieni puu tai pensas, joka on tyypillisesti 2-3 metriä korkea, mutta se voi kasvaa jopa 5,5 metrin mittaiseksi. Keväällä, lehtien puhkeamisen yhteydessä, se kukkii pienillä, valkoisilla kukin, minkä jälkeen syyskuussa kehittyy kellanvihreitä tai kevyesti punertavia hedelmiä, joiden koko vaihtelee 4–7 cm.

## Levinneisyys ja elinympäristö
Luonnossa ussurinluumua ei tunneta laajalti, mutta sitä on viljelty jo pitkään erityisesti Ussurin alueella ja Yalu-joen laaksossa. Kasvi onkin vakiinnuttanut asemansa alueen vanhojen asuinpaikkojen liepeillä, missä se saattaa esiintyä villintyneenä.

## Viljely
Ussurinluumu on erittäin kylmänkestävä laji, joka on raportoidusti talvehtinut Venäjällä menestyksekkäästi jopa Irkutskin tasangon ja Baikaljärven ankarissa oloissa. Suomessa viljelykokemuksia on vielä vähän, mutta lajin potentiaalia on testattu muun muassa Mustilan alueella. Kasvin menestyminen Suomessa edellyttää kuitenkin sopivia viljelyolosuhteita: se viihtyy parhaiten aurinkoisessa, ravinteikkaassa ja kalkkipitoisessa maassa, jossa on riittävä kosteuden saanti. Koska laji herää varhain keväällä, sen istutuskohteena sopivat erityisesti pohjoisrinteet tai alueet, jotka eivät lämpeä liian aikaisin.

## Hyödyntäminen
Ussurinluumun hedelmät ovat syötäviä – niitä voi nauttia sekä tuoreena että kypsennettynä. Hedelmät voivat vaihdella happamasta makeaan, ja niiden sisällä on suuri siemen. Kuten muillakin *Prunus*-suvun lajeilla, siemenissä on amygladiinia ja prunasiinia, jotka voivat hajoamalla muodostaa sinihappoa.

Lisäksi ussurinluumua on käytetty perusrunkona, kun kehitetään uusia, kylmälle alttiita luumulajikkeita, sekä osana risteytyskokeiluja talvenkestävien hybridiluumujen parissa.

## Lähteet

## Aiheesta muualla
* http://www.mustila.fi/kasvit/prunus_ussuriensis_ussurinluumu Arboretum Mustila:  Prunus ussuriensis - ussurinluumu]
Belle

**Belle** voi tarkoittaa:

*Belle, etunimi
*Camilla Belle (s. 1986), yhdysvaltalainen elokuvanäyttelijä
*David Belle (s. 1973), ranskalainen parkour-lajin luoja ja näyttelijä
**[[Belle (vuoden 2013 elokuva)|Belle]]* (2013), brittiläinen elokuva
**[[Belle (vuoden 2021 elokuva)|Belle]]* (2021), japanilainen anime-elokuva
Väinö Sipilän patsas

**Väinö Sipilän patsas** on Anitta Toivion vuonna 2004 tekemä pienoispatsas Pälkäneellä kestävyysjuoksija Väinö Sipilän kunniaksi. Patsas oli ensin urheilukentän vieressä mutta se siirrettiin Kostia-areenan eteen. Teos on osa teossarjaa *Liikkeellä*. Sipilä oli muun muassa 20&nbsp;000&nbsp;m:n ja 30&nbsp;000&nbsp;m:n maailmanennätysjuoksija

## Lähteet
Varpunen (albumi)

**Varpunen** on suomalaislaulaja Kai Hyttisen kahdeksas, vuonna 1979 julkaistu studioalbumi. Levyn tunnetuimpia kappaleita ovat nimikappale ”Varpunen” sekä ”Jamaica Farewell”.

Tuottaja Vexi Salmen levy-yhtiö Levytuottajat julkaisi albumin Gold Disc -levymerkillään vinyylilevynä ja C-kasettina.

## Kappalemateriaali
Albumin kahdestatoista kappaleesta yhdeksän on ulkomaista ja kolme suomalaista alkuperää. Avausraitana on espanjalaisen laulaja-lauluntekijä Miguel Gallardon säveltämä ja alun perin tunnetuksi tekemä kappale ”Gorrión”, johon Vexi Salmi teki suomennoksen nimeltä ”Varpunen”. Kappaleesta tuli tunnettu ja sen levytti samana vuonna myös Arto Nuotio. ”Hälle kuulun” on käännös argentiinalaislaulaja Daniel Magalin kappaleesta ”Cara de Gitana”, joka julkaistiin alun perin artistin samannimisellä debyyttialbumilla vuonna 1978. ”Muistojen laulu” on romanialaisen Ivan Ivanovicin säveltämä kappale, johon Vexi Salmi teki suomenkielisen sanoituksen. ”England My England” tuli tunnetuksi englantilaisen laulaja-lauluntekijä Alan Pricen tulkintana. Price tuli tunnetuksi The Animals -yhtyeen kosketinsoittajana. Salmi käänsi kappaleen suomeksi nimellä ”Suomi oi Suomi”. Levyn kolmesta suomalaisesta kappaleesta kaksi on Fredin eli Matti Siitosen säveltämiä (Soi viulu, Vain hetki elämää). ”Martinezin kapakka” on levyn toisen pääasiallisen sovittajan Antti Hyvärisen säveltämä kappale.

B-puolen avaava ”Copacabana” on käännös samannimisestä kappaleesta, jonka alkuperäisenä esittäjänä muistetaan yhdysvaltalainen Barry Manilow. Näyttelijä Liza Minelli esitti kappaleen *[[The Muppet Show]]* -televisio-sarjan jaksossa vuonna 1979. ”Jamaica Farewell” on Irwing Burgien salanimellä Lord Burgess säveltämä kappale, jonka Harry Belafonte levytti albumilleen *[[Calypso (albumi)|Calypso]]* vuonna 1956. Kappaleen ovat sittemmin esittäneet myös Chuck Berry, Sam Cooke ja duo Nina & Frederik. ”Rakkauden aika” -kappaleen esitti alun perin saksalaisduo Cindy & Bert nimellä ”Danke dir”. Levyn päättävä ”Linda Linda” muistetaan paremmin Suomessa etenkin Frederikin esittämänä. Kappale on alun perin lähtöisin Alankomaista, jossa sen esitti popyhtye Tee Set.

## Kappaleet
; A-puoli
# 
# 
# 
# 
# 
# 

; B-puoli
# 
# 
# 
# 
# 
# 
Lähteet:

## Tekijät
### Muusikoita
* Kai Hyttinen – laulu
* Paul Fagerlund ja Esa Kotilainen – kosketinsoittimet
* Juha Björninen – kitarat (kaikki paitsi 10)
* Heikki Laurila – kitarat ja mandoliini (2, 4, 6, 11)
* Heikki ”Häkä” Virtanen – basso (kaikki paitsi 10)
+
* Kalle Fält – taustalaulu (6)
* Maarit Hurmerinta ja Martti Metsäketo – taustalaulu (4, 6, 11)
* Kai Lind – taustalaulu (8, 9)
* Irina Milan – taustalaulu (6, 7–10)
* Jörgen Petersen ja Ossi Runne – trumpetit (6)
* Heikki Hämäläinen, Seppo Rautasuo ja Mikko Pesonen – viulut
* Mauri Pietikäinen ja Heikki Vehmanen – alttoviulut
* Kari Lindstedt – sello
Lähde:

### Tuotanto
* Vexi Salmi – tuottaja
* Tapsa Rantanen – kansitaide
* Magnus Löfving – valokuvat
Lähde:

## Lähteet
* Fenno – Suomen äänitearkisto ry:n levytietokanta 1901–1999

### Viitteet
Itsesääli

**Itsesääli** on tila, jossa ihminen kokee itsensä passiivisena kohteena, jolle tapahtuu jatkuvasti ikäviä asioita. Hetkellinen itsesääli voi olla luonnollinen reaktio vastoinkäymisiin, mutta pitkittyneenä se voi muuttua haitalliseksi tunnetilaksi.

## Ilmeneminen ja vaikutukset
Itsesäälistä kärsivä ihminen saattaa torjua muiden tarjoaman avun ja myötätunnon, sillä ei koe ansaitsevansa sitä. Tyypillistä on myös itseensä käpertyminen ja kokemus siitä, että kukaan muu ei voi ymmärtää omaa tilannetta. Pitkittyessään itsesääli voi johtaa sosiaaliseen eristäytymiseen, kun ihminen torjuu tarjotun avun ja tuen.

Itsesäälin taustalla voi olla varhaisen lapsuuden turvaton kiintymyssuhde tai ongelmat vihanhallinnassa. Myös neuroottinen persoonallisuuus voi altistaa itsesäälille.

## Hoito
Itsesäälistä eroon pääsemiseksi on tärkeää ensin tunnistaa ongelma ja tarkastella omaa käyttäytymistään neutraalisti. Huomion kohdentaminen muihin ihmisiin ja muiden auttaminen voivat auttaa asettamaan omat ongelmat mittasuhteisiin. Tarvittaessa on suositeltavaa hakea ammattiapua.

## Katso myös
* Itsetunto – käsitys omasta arvosta
* Masennus – psyykkinen häiriö, johon voi liittyä itsesäälin tunteita
* Resilienssi – psyykkinen palautumiskyky

## Lähteet
Succès Masra

**Succès Masra** (s. 30. syyskuuta 1983) on tšadilainen ekonomisti ja poliitikko, joka toimi maan pääministerinä vuoden 2024 alussa ja oli ehdokkaana vuoden 2024 presidentinvaaaleissa.

Masra suoritti tohtorin tutkinnon taloustieteessä Paris 1 Panthéon-Sorbonnen yliopistosta. Hän on suorittanut myös johtamisen opintoja Lillen katolisessa yliopistossa, Harvard Kennedy School of Governmentissa ja Oxfordin yliopistossa. Ennen poliittista uraansa hän työskenteli  johtavana ekonomistina Afrikan kehityspankissa (AfDB) ja vanhempana konsulttina Ernst & Young Global Limitedissä ja BNP Paribas Bank Groupissa.

30. lokakuuta 2023 asti Masra oli näkyvä presidentti Mahamat Débyn vastustaja. Hänen henkeään uhattiin useasti, ja vuoden 2022 lopulla hän pakeni Yhdysvaltoihin, jossa hän asui noin vuoden.

Masran poliittisen puolueen "Les Transformateurs" hyväksyminen oli pitkä prosessi. Vuoden 2022 lopulla puolueen toiminta keskeytettiin useiden kuukausien ajan mellakoiden yllyttämisen vuoksi. Déby antoi hänestä kansainvälisen pidätysmääräyksen kesäkuussa 2023, jossa hän syytti Masraa kapinasta ja kansallisen turvallisuuden uhkaamisesta. Pitkien neuvottelujen jälkeen Masra palasi Tšadiin marraskuussa 2023.

Masralla on suuri tuki poliittisen eliitin keskuudessa sekä Yhdysvalloissa että Ranskassa. Hän tuki Débyn MPS-puoluetta 17. joulukuuta 2023 pidetyssä kansanäänestyksessä uudesta perustuslaista, joka sallisi väliaikaisen presidentin Débyn asettua ehdokkaaksi tulevissa presidentinvaaleissa. Kiitokseksi tuesta Déby nimitti hänet pääministeriksi 1. tammikuuta 2024, ja hänen puolueensa pääsi hallitukseen. Hänen hallituksensa, hän mukaan lukien, erosi 22. toukokuuta 2024, kun Masra sai vain 18 prosenttia äänistä 6. toukokuuta pidetyissä presidentinvaaleissa. Masra väitti, että vaalituloksia oli manipuloitu ja että hän itse oli saanut yli 50 prosenttia äänistä, mutta hänen kanteluaan ei tutkittu.

## Lähteet
South Sudan Broadcasting Corporation

**South Sudan Broadcasting Corporation** (lyh. **SSBC**) on Etelä-Sudanin kansallinen yleisradioyhtiö. Yhtiö perustettiin vuonna 2013 ja on maan parlamentin alainen organisaatio. SSBS:n kotipaikka on Juba. Yhtiö rahoitetaan pääosin budjettivaroin, joskin asetuksen mukaan pyrkimyksenä on ollut siirtyä yhdistelmään kansalaisilta perittäviä mediamaksuja, valtiontukia, mainosrahoitusta ja erilaisia tukia. Esimerkiksi Japani, Kiina ja Unesco ovat tukeneet yleiradioyhtiön laitehankintoja ja lähetysasemien uusimisia.

Valtionyhtiö ylläpitää maan ainoaa televisiokanavaa (SSBC TV) ja löyhästi South Sudan Radio -nimikkeen alle kytkeytyvää radioasemien verkkoa. Radioviestinnän saralla SSBC on yksi useista toimijoista, muita ovat esimerkiksi Radio Miraya, Eye Radio ja Capital FM. Televisiolähetykset pitävät sisällään uutisia, ajankohtaisohjelmia, musiikkia ja viihdettä, mutta lähetykset ovat käytännössä vain vähemmistön saavutettavissa. SSBC:n televisiokanavaa välitetään VHF/UHF-analogialähetyksinä. Lisäksi radio- ja televisiolähetyksiä jaetaan muutaman viestintäsatelliitin ja joidenkin streamingpalvelujen kautta, jotka mahdollistavat lähetysten seuraamisen myös ulkomailla. 

Vuonna 2013 annetun viestintälain mukaan SSBC olisi poliittisesti ja taloudellisesti riippumaton hallituksen määräysvallasta. Tosiasiallisesti South Sudan Broadcasting Corporation ei ole toiminnassaan lainkaan journalistisesti vapaa, vaan maan hallitseva poliittinen ryhmittymä eli Sudanin kansanvapautusliike (SPLM) käyttää SSBC:n kanavia näkökantojensa esittämiseen. Toimittajia ja joukkoviestimiä on avoimesti varoitettu julkituomasta opposition kantoja.

## Lähteet

## Aiheesta muualla

* SSBC TV -suoratoistopalvelu (elahmad.com)
Allamaye Halina

**Allamaye Halina** (s. 1967) on tšadilainen diplomaatti ja poliitikko, joka toimii maan pääministerinä toukokuusta 2024 alkaen. Sitä ennen hän oli Tšadin Kiinan-suurlähettiläs. 

Halina syntyi Mayo-Kebbi Estin maakunnassa Etelä-Tšadissa tammikuussa 1967. Hän on suorittanut kandidaatin tutkinnon historiasta ja maantiedosta N'Djamenan yliopistosta ja kansainvälisten suhteiden maisterin tutkinto
Kamerunin kansainvälisten suhteiden instituutissa.

Halina on toiminut sekä isä Idriss Débyn että poika Mahamat Débyn presidentinhalllinnossa yhteensä 13 vuoden ajan.

Halinan ensimmäinen hallitus erosi vuoden 2025 alussa, mutta presidentti nimitti Halinan johtamaan myös uutta hallitusta.

## Lähteet
Supermarsu ja suuri huijaus

**Supermarsu ja suuri huijaus** on Joona Tenan ohjaama suomalainen lastenelokuva, joka tuli ensi-iltaan joulukuussa 2025.

Elokuvan ovat käsikirjoittaneet Paula Noronen ja Joona Tena.

Emilia on saanut lemmikkimarsun puremasta kyvyn muuttua Supermarsuksi, pörröiseksi sankariksi, jonka tehtävänä on auttaa eläimiä. Mutta mitä tapahtuu, kun supervoimien lähteenä oleva juomapullo päätyy vääriin käsiin?

Elokuvan lapsipääosia näyttelevät Siiri Virtanen, Olavi Lahti, Albert Oksala ja Eelis Sainio. Aikuisten päärooleissa ovat  Tommi Korpela, Kari Hietalahti, Essi Hellén, Eero Ritala, Nicklas Pohjola, Petteri Pennilä ja Esko Salminen .

Elokuva perustuu Paula Norosen Supermarsu-kirjoihin. Supermarsu ja suuri huijaus on kolmas Supermarsu-elokuva.

Elokuvan on tuottanut Marko Talli Yellow Film & TV:stä ja sen levittää elokuvateattereihin SF Studios.
## Lähteet

## Aiheesta muualla
* Supermarsu ja suuri huijaus -elokuvan teasertraileri Youtubessa.
Al-Mulk

**Al-Mulk** (, ) on Koraanin 67. suura ja luokitellaan mekkalaiseksi. Se sisältää 30 jaetta. Suura on saanut nimensä ensimmäisessä jakeessa olevasta sanasta.

## Sisältö

Suura kertoo ensin Jumalan tunnusmerkeistä luonnosta ja sen jälkeen sisältää polemiikkia uskottomia vastaan ja kertoo tuomiopäivänä odottavasta palkkiosta ja rangaistuksesta. 

* Jakeet 1–3 ylistävät Jumalan mahtia ja esittävät hänen tunnusmerkkejään luonnossa. Toistensa päällä lepää seitsemän taivasta. Alin taivas on koristettu tähdillä, jotka on asetettu ajamaan saatanat pois. Jumalan luomistyössä ei ole virheitä.  Jaakko Hämeen-Anttilan mukaan saatanoilla tarkoitetaan tässä ihmisiä salakuuntelevia jinnejä.
* Jakeet 6–11 kertovat, että uskottomat saavat rangaistuksensa Helvetissä. Helvetin asukkaat kirotaan. 
* Jakeet 12–24 kertovat, että uskovia odottaa kuoleman jälkeen palkka. Rohkaisun sanoja uskoville. 
* Jakeet 25–30 varoittavat tuomiopäivästä, jolloin uskottomia odottaa tuskallinen rangaistus.

## Katso myös

* Luettelo Koraanin suurista

## Lähteet

* 
* 
* 

### Viitteet
Saleh Kebzabo

**Saleh Kebzabo** (s. 27. maaliskuuta 1947) on tšadilainen toimittaja ja  poliitikko, joka toimi maan pääministerinä 2022–2024. Hän oli sitä ennen ollut neljä kertaa ehdokkaana presidentiksi.

Kebzabo syntyi Léréssä Tšadin lounaisosassa vuonna 1947. Hän suoritti perusopintonsa Kamerunissa ja opiskeli journalismia Ranskassa. Sitten hän työskenteli Chadian Press Agencyssä ja yhteistyössä ''Jeune Afriquen'' ja *Demain l'Afriquen* toimituksen kanssa. Hän oli mukana perustamassa Tšadin ensimmäistä sanomalehteä *N'Djaména Hebdoa*. Kebzabo astui politiikkaan UNDR-puolueen (Kansallinen demokratian ja uudistamisen liitto) riveissä ja nousi sen puheenjohtajaksi sekä Tšadin kansalliskokouksen varajäseneksi. Hänellä oli useita ministerinvirkoja Idriss Débyn presidenttikaudella vuosina 1993–2001. Kebzabo osallistui presidentinvaaleihin Débyn vastaehdokkaana vuosina 1996, 2001, 2006, 2016 ja aluksi myös 2021, jolloin hän kuitenkin vetäytyi ehdokkuudestaan.

Presidentti Idriss Débyn kuoleman jälkeen huhtikuussa 2021 hänen poikansa Mahamat Déby nousi valtaan armeijan tuella. Suostumalla pääministeriksi Kebzabo tunnusti  armeijan muodostaman siirtymäkauden sotilasneuvoston auktoriteetin. Sotilasneuvosto perusti komitean järjestämään siviilivaltaan siirtymistä. Kebzabo nimitettiin tämän komitean varapuheenjohtajaksi.

Siirtymäkauden pääministerinä Kebzabo ilmoitti erostaan uuden perustuslain valmistuttua.

## Lähteet
Riddarhyttan

**Riddarhyttan** on taajama Skinnskattebergin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 245 asukasta vuoden 2023 lopussa.

## Lähteet

## Aiheesta muualla
Johan Jönson

**Johan Jönson** (s. 1966) on ruotsalainen runoilija. Hänen esikoisteoksensa *Som samplingsdikter* ilmestyi vuonna 1992. Jönson on kotoisin Sundsvallista ja asuu Tukholmassa.
## Teoksia
* *Som samplingsdikter* (1992)
* *I krigsmaskinen* (2002)
* *Monomtrl* (2005)
* *Collobert Orbital* (2006)
* *Restaktivitet* (2007)
* *Efter arbetsschema* (2008)
* *Livdikt* (2010)
* *med. bort. in* (2012)
* *mot. vidare. mot* (2014)
* *dit. dit. hään* (2016)
* *Marginalia/Xterminalia* (2019)
* *PropneisiS* (2021)
* *Nollamorfa* (2023)
## Lähteet

## Aiheesta muualla
Jönsson

**Jönsson** tai **Jönson** on seuraavien ruotsalaisten henkilöiden sukunimi:

* Egon Jönsson (1921–2000), jalkapalloilija
* Emil Jönsson (s. 1985), maastohiihtäjä
* Gabriel Jönsson (1892–1984), kirjailija ja runoilija
* Gunnar Jönsson (1905–1982), maallikkosaarnaaja
* Henrik Jönsson, libertaristinen tubettaja
* Jan Jönsson (s. 1960), jalkapalloilija ja jalkapallovalmentaja
* Johan Jönson (s. 1966), runoilija
* Jörgen Jönsson (s. 1972), jääkiekkoilija
* Kenny Jönsson (s. 1974), jääkiekkoilija
* Nine Christine Jönsson (1926–2011), näyttelijä ja kirjailija
* Reidar Jönsson (s. 1944), kirjailija.
Rydsgård

**Rydsgård** on taajama Skurupin kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1&nbsp;521 asukasta.

## Kuvia

Rydsgårdsskolan.jpg|Koulu
Rydsgårds Arena.jpg|Urheiluhalli


## Lähteet

## Aiheesta muualla
Adze

**Adze** on Ghanassa ja Togossa asuvien ewejen kansanuskossa esiintyvä olento, joka liikkuu hyttysen, koppakuoriaisen tai jonkin muun hyönteisen hahmossa ja imee nukkuvien ihmisten verta, minkä seurauksena he sairastuvat tai kuolevat. Eräiden tulkintojen mukaan adzen myytti on syntynyt selittämään malariaa ja varoittamaan hyttysenpuremista. Adze voi ottaa myös ihmisen hahmon, jolloin se tuottaa läheisilleen epäonnea. Adzen ajatellaan aiheuttavan muun muassa kateutta, masennusta ja hedelmättömyyttä. Adzelta ei voi suojautua, mutta sen voi pakottaa ulos ihmiskehosta ja yrittää tappaa. Tämä on kuitenkin vaarallista. Kristinuskon saapumisen jälkeen myös rukoilua on tarjottu avuksi adzen karkottamiseen.
## Lähteet
Forum cuppedinis

**Forum cuppedinis** (lat., ”Herkkutori”) oli forum antiikin Rooman kaupungissa Italiassa. Siellä myytiin sen nimen mukaisesti erilaisia herkkuja (*cuppedia*). Forum sijaitsi Sacra vian ja Argiletumin välissä. Myöhemmin se, samoin kuin alueen monet muut pienet markkinapaikat, liitettiin osaksi Fulvius Nobiliorin vuonna 179 eaa. rakennuttamaa Macellumia. Symmachus kutsuu paikkaa nimellä *Forum cupedinarium*.

## Lähteet
Per Andersson (näyttelijä)

**Per Johan Andersson** (s. 17. marraskuuta 1976 Mölndal) on ruotsalainen näyttelijä, koomikko ja käsikirjoittaja. Hän aloitti näyttelemisen 11-vuotiaana ja perusti myöhemmin Grotesco-nimisen huumoriryhmän. Andersson on esiintynyt muun muassa *[[Parlamentet]]*-paneeliohjelmassa ja Sveriges Televisionin joulukalentereissa sekä tehnyt väliaikanumeroita Melodifestivaleniin. Lisäksi hän on näytellyt teattereissa ja elokuvissa. Vuonna 2016 hän sai Karamelodiktstipendiet-palkinnon.

Yksi Göteborgin raitiovaunuista on nimetty Per Anderssonin mukaan.
## Lähteet

## Aiheesta muualla
Per Andersson

**Per Andersson** voi tarkoittaa seuraavia henkilöitä:

* Per Andersson (s. 1976), ruotsalainen näyttelijä
* Per Andersson (1941–2011), suomalainen palkkasoturi
Forum holitorium

**Forum holitorium** (myös *Forum olitorium*; ”Vihannestori”) oli forum antiikin Rooman kaupungissa Italiassa. Se oli nimensä mukaisesti kaupungin vihannesmarkkinoiden paikka, ja sijaitsi Forum boariumin pohjoispuolella, itään Velabrumista sen ja Tiber-joen välissä.

## Maantiede ja historia

Forum holitorium oli Campus Martiuksen eteläosaa. Se sijaitsi juuri Serviuksen muurin Porta Carmentaliksen ulkopuolella Regio IX Circus Flaminiuksen alueella. Forumin kaakkois- ja koillisrajat muodostuivat Serviuksen muurista ja Capitolium-kukkulan rinteestä, ja se ulottui luoteeseen nykyisen Piazza Montanaran yli.

Lännessä ja lounaassa Forum holitorium ulottui alun perin todennäköisesti Tiberille asti, mutta sen aluetta pienennettiin myöhemmin, kun sen ja joen väliin rakennettiin useita rakennuksia. Näihin lukeutuvat ennen kaikkea forumin länsilaidalla olleet neljä temppeliä, Pietaksen temppeli, Januksen temppeli, Spesin temppeli ja Juno Sospitan temppeli, sekä Marcelluksen teatteri, joka rakennettiin Pietaksen temppelin paikalle. Tämän jälkeen forumin koon arvioidaan olleen noin 125&nbsp;×&nbsp;40–50 metriä.

Forumin yhdisti Vicus jugariukseen ja Forum boariumiin katu, joka kulki etelään Porta Carmentalikselta.

## Rakennukset ja löydökset

Januksen (pohj.), Spesin (etel.) ja Juno Sospitan temppelien (kesk.) jäänteet ovat San Nicola in Carcere -kirkon alla tai osana; kirkko on keskimmäisen temppelin päällä ja sisällyttää kummankin puolen seinäänsä osan viereisen temppelin pylväikköä. Januksen temppeli rakennettiin alun perin vuonna 260 eaa. ja uusittiin vuonna 17 jaa. Se oli tehty peperino-tuffista ja siinä oli joonialaiset pylväät. Spesin temppeli rakennettiin noin vuonna 250 eaa. ja uusittiin myös vuonna 17 jaa. Se oli tehty travertiinista ja siinä oli doorilaiset pylväät. Juno Sospitan temppeli rakennettiin vuonna 197 eaa. ja uusittiin vuonna 90 eaa. Se oli tehty peperino-tuffista ja siinä oli joonialaiset pylväät. Temppelit kaivettiin vuonna 1932.

Forumin kaakkoislaidalla oli porttirakennus tai portiikki, joka tunnetaan Forum holitoriumin portiikkina. Se rakennettiin myöhäisellä tasavallan ajalla. Portiikki koostui kahdesta rinnakkaisesta arkadista, joilla oli väliä viisi metriä, ja jotka oli tehty peperinosta ja travertiinista. Rakennuksesta on säilynyt osa.

100-luvulle eaa. tultaessa forum oli päällystetty, ja merkittäviä osia sen travertiinilaattaisesta päällysteestä on löydetty San Nicola in Carcere -kirkon ja entisen Piazza Montanaran poikki noin 90 metrin matkalta kulkevan peperinokivisen muurin välistä. Muuri saattoi merkitä forumin pohjoisrajaa.

## Lähteet

## Aiheesta muualla
Forum piscarium

**Forum piscarium** (myös *Forum piscatorium*; lat., ”Kalatori”) oli forum antiikin Rooman kaupungissa Italiassa. Se oli nimensä mukaisesti kaupungin kalamarkkinoiden paikka, ja sijaitsi Forum Romanumin pohjoispuolella Sacra vian ja Argiletumin välissä.

Forum piscarium oli olemassa tasavallan ajalla. Se paloi vuonna 210 eaa. ja rakennettiin uudelleen seuraavana vuonna. Vuonna 179 eaa. siitä tehtiin osa Fulvius Nobiliorin samalle alueelle rakennuttamaa Macellumia. Myöhemmin paikalle rakennettiin keisariforumeita.

## Lähteet
Pettymys

**Pettymys** on tunne, joka syntyy kun toivottu tai odotettu asia ei toteudu. Se on yhdistelmä surua, turhautumista ja joskus vihaa, kun odotukset ja todellisuus eivät kohtaa.

## Pettymyksen kokeminen
Pettymyksen voimakkuuteen vaikuttavat useat tekijät. Keskeisimpiä ovat toivotun asian tärkeys henkilölle, odotusajan pituus sekä lopputuloksen lopullisuus. Esimerkiksi unelmatyöpaikan menettäminen aiheuttaa tyypillisesti voimakkaamman pettymyksen kuin ravintolan jälkiruoan loppuminen. Samoin pitkään toivotun asian menettäminen koetaan yleensä raskaampana kuin äskettäin syntyneen toiveen kariutuminen.

Pettymys voi ilmetä monissa elämäntilanteissa, kuten ihmissuhteissa, työelämässä, harrastuksissa tai arkisissa tilanteissa. Sen käsittelyyn suositellaan usein tunteiden tiedostamista, odotusten sopeuttamista ja myönteisen ajattelun ylläpitämistä. Psyykkisen hyvinvoinnin kannalta on tärkeää, ettei pettymykseen jää liiaksi kiinni, vaan siitä pyritään oppimaan ja jatkamaan eteenpäin.

## Katso myös
* Resilienssi – psyykkinen palautumiskyky
* Mentalisaatio – kyky ymmärtää omia ja toisten tunteita

## Lähteet
Forum suarium

**Forum suarium** (lat., ”Sikatori”) oli forum antiikin Rooman kaupungissa Italiassa. Se oli nimensä mukaisesti kaupungin sikamarkkinoiden paikka. Forum sijaitsi Campus Martiuksen pohjoisosassa.

Forum suarium oli olemassa keisariajalla. Se mainitaan kahdessa piirtokirjoituksessa noin vuodelta 200 sekä myöhemmissä asiakirjoissa. Forum sijaitsi Campus Martiuksen pohjoisosassa lähellä *[[cohortes urbanae]]n* parakkeja, ja sijoitetaan nykyisen Via di Propagandan tienoille. Sen hallinnoinnista vastasi prefekti tai joku hänen alaisistaan.

## Lähteet
Kash Patel

**Kashyap Pramod Vinod ”Kash” Patel** (s. 25. helmikuuta 1980 Garden City, Long Island) on yhdysvaltalainen juristi, jonka Donald Trump nimitti FBI:n johtajaksi toiselle kaudelleen Yhdysvaltain presidenttinä.

Patel syntyi intialaisille maahanmuuttajavanhemmille ja sai hindulaisen kasvatuksen. Hän opiskeli rikosoikeutta ja historiaa Richmondin yliopistosta, josta hän valmistui vuonna 2002. Hän sai oikeustieteellisen oppiarvon Pace Universitysta vuonna 2005. Patel aloitti uransa julkisena asianajajana Floridassa ja työskenteli sitten vuodesta 2013 terrorismirikosten syyttäjänä. Vuonna 2017 hänet palkattiin Devin Nunesin henkilökuntaan. Patel liittyi vuonna 2019 Trumpin kutsusta Yhdysvaltain kansalliseen turvallisuusneuvostoon.

Trumpin hävittyä vuoden 2020 presidentinvaalit Joe Bidenille Patel väitti ilman todisteita vaalituloksen johtuneen laajamittaisesta vaalivilpistä. Trump nimitti vaalien jälkeen Patelin siirtymäkauden puolustusministeri Christopher C. Millerin henkilöstöpäälliköksi. Ensimmäisen presidenttikautensa viimeisinä viikkoina Trump harkitsi Patelin nimittämistä FBI:n tai CIA:n varajohtajaksi, mutta hän perääntyi aikomuksistaan vanhempien virkamiesten vastalauseiden johdosta. Patel pysyi läheisissä väleissä Trumpiin ja istui Truth Socialia ylläpitävän Trump Media & Technology Groupin hallituksessa.

Patel kirjoitti lapsille suunnatun trilogian, jossa hän itse toimii velhona, joka auttaa sankarillista Kuningas Donaldia vihollisten kukistamisessa. Trilogian osat ovat *The Plot Against the King* (2022), *The Plot Against the King: 2,000 Mules* (2022) ja *The Plot Against the King 3: The Return of the King* (2024). Patel esiintyi usein radion puheohjelmissa ja podcasteissa. Hän puhui usein Trumpin heikentämiseksi toimineiden henkilöiden asettamisesta syytteeseen. Patel kertoi Steve Bannonin podcastissa vuonna 2023 aikovansa jäljittää väitettyyn vaalivilppiin osallistuneet salaliittolaiset hallituksessa ja tiedotusvälineissä. Kirjassa *Government Gangsters: The Deep State, the Truth, and the Battle for Our Democracy* (2023) Patel julkaisi luettelon kuudestakymmenestä henkilöstä, joiden hän uskoi olevan deep staten edustajia. Luetteloon kuului sekä Trumpin ensimmäisen presidenttikauden että Joe Bidenin presidenttikauden aikaisia virkamiehiä.

Tultuaan valituksi toistamiseen presidentiksi vuonna 2024 Trump nimitti Patelin FBI:n johtajaksi. Patel kertoi vuonna 2024 halustaan sulkea FBI:n päämaja ja avata se sitten uudelleen deep state -museona.

## Lähteet
Youcat

**Youcat** on *[[Katolisen kirkon katekismus|Katolisen kirkon katekismukseen]]* perustuva, vuonna 2011 ilmestynyt nuorille suunnattu katekismus.

Katekismus on alkuperältään itävaltalainen. Teos etenee kysymysten ja vastausten muodossa ja sisältää lisäksi runsaasti lainauksia Raamatusta, pyhiltä ja muita kirjoittajilta, kuvia, selityksiä ja piirroksia. Esipuheen on kirjoittanut paavi Benedictus XVI. Suomeksi teos on ilmestynyt vuonna 2017. Youcatin ympärille on syntynyt myös muuta aineistoa, kuten Youbibel ja Docat, joita ei ole julkaistu suomeksi.

## Suomalainen laitos
*Youcat – Katolisen kirkon katekismus nuorille. Katolinen tiedotuskeskus, 2017. 
*YOUCAT for kids - Katolinen katekismus lapsille ja vanhemmille. Katolinen Tiedotuskeskus 2019 

## Lähteet

## Aiheesta muualla
*Youcat - virallinen sivusto 
*Youcat FAQ - Usein kysytyt kysymykset 
*Youcat - English Edition - Facebook
Mary Anne MacLeod Trump

**Mary Anne MacLeod Trump** (o.s. *MacLeod*; 1912 Tong, Isle of Lewis – 2000) oli skotlantilaissyntyinen, vuonna 1942 Yhdysvaltain kansalaisuuden saanut nainen. Hän oli Donald Trumpin äiti.

MacLeod Trump oli Malcolm MacLeodin ja tämän vaimon Maryn kymmenestä lapsesta nuorin. Isä pyöritti postitoimistoa ja pientä puotia. MacLeod Trumpin siskot Catherine Reid, Christina Matheson ja Mary Joan Pauley muuttivat Yhdysvaltoihin 1920-luvulla. MacLeod Trump itse lähti New Yorkiin ensimmäisen kerran vuonna 1930 Catherine-siskonsa seurassa hakemaan töitä kotiapulaisena. Hän palasi lyhyesti Skotlantiin vuonna 1934, mutta asettui pian pysyvästi New Yorkiin. MacLeod Trump meni tammikuussa 1936 naimisiin Fred Trumpin kanssa. Pariskunnalle syntyi viisi lasta, joista toiseksi nuorin on Donald Trump.

MacLeod Trump työskenteli ilmeisesti alun perin lastenhoitajana varakkaassa perheessä New Yorkissa, mutta joutui työttömäksi 1930-luvun lamassa. Hän asui sitten miehensä kanssa vauraalla alueella Queensissa ja harjoitti aktiivisesti hyväntekeväisyyttä. MacLeod Trump sai Yhdysvaltain kansalaisuuden vuonna 1942. Hän teki myöhemminkin elämässään vierailuja skotlantilaiselle synnyinsaarelleen. Hän puhui gaelia.

## Lähteet
Somalian kansallistelevisio

**Somalian kansallistelevisio** (; , lyh. **SNTV**) on Somalian kansallinen televisioyhtiö. Yhtiö perustettiin alkujaan vuonna 1983 ja sen lähetystoiminta käynnistettiin uudelleen vuonna 2011. SNTV:n kotipaikka on Mogadishu. 

Suomalainen Viestintä ja kehitys -säätiö on yhteistyössä Somalian kansallistelevision ja Somalian journalistiliiton kanssa kouluttanut somalialaisia televisiotoimittajia Suomessa ja Somaliassa.

SNTV:n lähetyksiä välitetään myös viestintäsatelliittien avulla.
## Lähteet
Ghostbusters: Afterlife

**Ghostbusters: Afterlife** on vuonna 2021 ensi-iltansa saanut yhdysvaltalainen tieteiskomedia. Elokuva on jatkoa vuoden 1989 elokuvalle *[[Haamujengi|Ghostbusters – haamujengi II]]*. Elokuvan on ohjannut Jason Reitman, joka on Ivan Reitmanin poika. Elokuvan pääosissa ovat Carrie Coon, Finn Wolfhard, Mckenna Grace, Bokeem Woodbine, Paul Rudd, Logan Kim ja Celeste O'Connor.

## Juoni

Egon Spengler omistaa maatilan Oklahoman pikkukaupungissa, Summervillessa. Hän vangitsee olennon Ivo Shandorin kaivoksessa ja piilottaa haamuansan maatilalleen ennen kuin hän menehtyy sydänkohtaukseen. Hänen tyttärensä Callie muuttaa maatilalle lastensa, Trevorin ja Phoeben, kanssa. Trevor ihastuu Luckyyn, ja Phoebe ystävystyy Podcastin sekä opettajansa, seismologi Gary Groobersonin, kanssa. Phoebe löytää haamuansan ja Egonin laboratorion, missä isoisän haamu opastaa häntä Haamujengi-varusteiden korjaamisessa. Hän, Podcast ja Trevor vangitsevat Muncher-haamun, mutta joutuvat poliisin pidättämiksi. Poliisi takavarikoi heidän varusteensa ja autonsa, Ecto-1:n. Phoebe ottaa poliisiasemalla yhteyttä Ray Stantziin ja kuulee Haamujengin hajonneen, kun Egon lähti yksin tutkimaan lähestyvää uhkaa. Lapset vapautuvat poliisiasemalta ja Callie sekä Gary joutuvat Gozerin puolijumalapalvelijoiden, Zuulin ja Vinzin, riivaamiksi.

Lapset lähtevät tutkimaan kaivosta. Kaivoksessa he löytävät Gozerin temppelin ja Egonin rakentamat protonitykit, jotka estävät Gozerin paluun. Lasten poissa ollessa Vinzin riivaama Gary tuhoaa ne, jolloin Gozer vapautuu ja tappaa Ivo Shandorin. Lapset yrittävät käyttää Egonin haamuansakenttää vangitakseen Gozerin, mutta ansa pettää, ja Lucky joutuu riivatuksi.

Ray Stantz, Peter Venkman ja Winston Zeddemore saapuvat lasten apuun. Egonin henki liittyy taisteluun, ja yhdessä he vangitsevat Gozerin sekä tämän kätyrit. Egon hyvästelee perheensä ennen kuin siirtyy tuonpuoleiseen. Lopuksi Haamujengi palaa New Yorkiin, jossa Winston palauttaa Ecto-1:n paloasemalle, jossa he pitivät ennen tukikohtaansa. Vanha haamuansajärjestelmän varoitusvalo alkaa välkkyä.

## Rooleissa

## Lähteet
* Leffatykin arvostelu elokuvasta 
* 
* Elokuvasarjan virallinen sivusto

### Viitteet